19 noiembrie

19 noiembrie este a 323-a zi a calendarului gregorian și a 324-a zi în anii bisecți. Mai sunt 42 de zile până la sfârșitul anului.

Evenimente 

 1377: Prima atestare documentară a Castelului Bran, prin actul emis de Ludovic I de Anjou (1342 - 1382), prin care brașovenii primeau privilegiul de a construi Cetatea "cu munca și cheltuiala lor proprie".
 1493: Cristofor Columb descoperă Porto Rico.
 1703: Omul cu masca de fier, legendarul prizonier politic francez moare la Bastilia.
 1819: Muzeul Prado din Madrid este inaugurat.
 1850: Alfred Tennyson este numit de către regina Victoria Poet Laureate.
 1861: Se încheie Conferința natională a fruntașilor politici romani din Banat, ținută la Timișoara, la care se adopta o moțiune prin care se cere autonomia Banatului față de Ungaria, teritoriul acestuia urmand sa fie numit "Căpitanatul român" sau să fie încorporat Transilvaniei (devenita autonomă).
 1942: Al doilea razboi mondial: Bătălia de la Stalingrad - forțele rusești sub comanda generalului Georgy Zhukov lansează operațiunea "Uranus", contraatacând și întorcând soarta bătăliei în favoarea trupelor sovietice.
 1946: Primele alegeri parlamentare postbelice, declarate "libere și nestingherite", care au fost falsificate, cu acordul Moscovei, de guvernul Petru Groza care a anunțat victoria Blocului Partidelor Democratice.
 1969: Programul Apollo: Apollo 12 - astronauții americani Charles Conrad și Alan Bean aselenizeză în Oceanul Furtunilor și devin astfel a 3-a respectiv a 4-a persoană care pășește pe Lună.
 1969: Fotbalistul brazilian Pelé marchează cel de-al 1000-lea gol.
 1977: Președintele egiptean Anwar El Sadat devine primul lider arab al Orientului Mijlociu care a efectuat o vizită oficială în Israel.
 1979: Începe Congresul al XII-lea al PCR, la care Constantin Pîrvulescu, unul din fondatorii partidului, a protestat în plen față de cultul personalitații creat în jurul familiei Ceaușescu. Drept urmare, în aceeași noapte, Pîrvulescu a fost evacuat din casa în care locuia.
 1985: Războiul Rece: La Geneva, președintele Statelor Unite ale Americii, Ronald Reagan, și liderul Uniunii Sovietice, Mihail Gorbaciov, se întâlnesc pentru prima dată.
 1998: Tabloul lui Vincent van Gogh, Portretul artistului fară barbă este vândut la licitație pentru suma record de 71,5 milioane de dolari.
 1999: China lansează prima sa navă spațială, Shenzhou 1.

Nașteri 
 1600: Charles I, rege al Angliei, Scoției, Irlandei și Franței (doar nominal) (d. 1649)
 1617: Eustache Le Sueur, pictor francez (d. 1655)
 1650: Heinrich, Duce de Saxa-Römhild (d. 1710)
 1711: Mihail Lomonosov, fizician, chimist, astronom și geograf rus (d. 1765)
 1805: Ferdinand de Lesseps, inginer francez, cel care a proiectat Canalul de Suez (d. 1867)
 1828: Félix-Henri Giacomotti, pictor francez (d. 1909)
 1831: James A. Garfield, politician american, al 20-lea președinte al Statelor Unite (d. 1881)
 1837: Aron Densușianu, istoric literar și folclorist român (d. 1900)
 1854: Carol Telbisz, primar al Timișoarei timp de trei decenii (d. 1914)

 1860: John Antoine Nau, scriitor american de origine franceză, câștigător al Premiului Goncourt în 1903 (d. 1918)
 1875: Hiram Bingham, arheolog și explorator din Hawaii (d. 1956)
 1876: Tatiana Afanasieva, matematiciană rusă (d. 1964)
 1887: James Batcheller Sumner, biochimist american (Premiul Nobel pentru Chimie 1946) (d. 1955)
 1888: José Raúl Capablanca, campion mondial cubanez la șah (d. 1942)
 1900: Anna Seghers, scriitoare germană (d. 1983)
 1907: Chieko Naniwa, actriță japoneză (d. 1973)
 1911: Ioan Ploscaru, episcop greco-catolic, deținut politic (d. 1998)
 1912: George Emil Palade, biochimist româno-american (premiul Nobel pentru medicină 1974) (d. 2008)
 1917: Indira Gandhi, politician indian (d. 1983)
 1923: Monica Lovinescu, critic literar și eseist, stabilită după 1947 în Franța (d. 2008)
 1933: Larry King, moderator american (d. 2021)
 1937: Alexandra Târziu, prozator român
 1937: Ioan Fiscuteanu, actor român (d. 2007)
 1938: Sorin Mărculescu, poet, eseist traducător român

 1938: Ted Turner, a fondat canalul de știri CNN
 1939: Emil Constantinescu, politician și om de știință român, al 3-lea președinte al României (1996-2000)
 1942: Calvin Klein, designer de modă american
 1951: Mihai Ghimpu, președinte al Republicii Moldova
 1953: Robert Beltran, actor american
 1957: Ofra Haza, cântăreață de muzică pop și actriță israeliană (d. 2000)
 1960: Oana Ștefănescu, actriță română de teatru și film (d. 2021)
 1961: Meg Ryan, actriță americană
 1962: Jodie Foster, actriță americană
 1965: Laurent Blanc, fotbalist francez
 1977: Mette Frederiksen, politiciană daneză, prim-ministru al Danemarcei
 1984: Aliaksandr Buikevici, scrimer belarus
 2002: Gaia Cauchi, cântăreață malteză

Decese 
 1665: Nicolas Poussin, pictor francez (n. 1594)
 1672: John Wilkins, cleric și un savant englez (n. 1614)
 1789: Arhiducesa Maria Anna a Austriei, fiică a împărătesei Maria Tereza a Austriei (n. 1738)
 1828: Franz Schubert, compozitor austriac (n. 1797)

 1869: José Balaca, pictor spaniol (n. 1810)
 1883: Sir Wilhelm Siemens, metalurgist și inventator de origine germană (n. 1823)
 1919: Louis Braquaval, pictor francez (n. 1854)
 1919: Alexandru Vlahuță, scriitor, membru de onoare post-mortem al Academiei Române (n. 1858)
 1942: Bruno Schulz, pictor polonez (n. 1892) 
 1961: Michael Rockefeller, membru al familei Rockefeller (n. 1938)
 1970: Andrei Eriomenko, mareșal al Uniunii Sovietice (n. 1892)
 1989: Zoltán Vadász, actor român de origine maghiară (n. 1926)
 2013: Frederick Sanger, medic și biochimist englez, laureat al Premiului Nobel pentru chimie în 1958 (n. 1918)
 2014: Mike Nichols, regizor american de film (n. 1931)

Sărbători 

 Sfântul Prooroc Avdie; Sf. Sfințit Mc. Varlaam (calendarul creștin-ortodox)
 Sfântul Profet Abdia [sec VI a. Chr.], Sf. Martir Varlaam [sec. al III-lea p. Chr.] (calendar greco-catolic)
 Sfântul Epimah și Sfântul Alexandru (calendarul romano-catolic)
 România - Ziua cercetătorului și proiectantului
 Internațional - Ziua internațională a bărbatului 
 Monaco - Sărbatoarea natională a Principatului Monaco
 Puerto Rico - Descoperirea insulei Puerto Rico (1493)

Note

 
! 19
! 11 19